टाइम मैगजीन का यू-टर्न, अब नरेंद्र मोदी को बताया भारत को एक सूत्र में पिरोने वाला प्रधानमंत्री    
विवादित लेख के बाद टाइम मैगजीन का यू-टर्न 
नरेंद्र मोदी को देश को एक सूत्र में पिरोने वाला प्रधानमंत्री बताया 
पिछले दिनों 'डिवाइडर इन चीफ' करार दिया था
कुछ दिनों पहले ही अपने अंतरराष्ट्रीय संस्करण के आवरण पृष्ठ पर नरेंद्र मोदी की तस्वीर लगाकर उन्हें ‘डिवाइडर इन चीफ' (विभाजन का सिरमौर) करार देने के बाद मशहूर पत्रिका ‘टाइम' ने अब उन्हें भारत को एक सूत्र में पिरोने वाला प्रधानमंत्री करार दिया है. ‘टाइम' के नए अंक में लंदन स्थित मीडिया संगठन इंडिया इंक ग्रुप के संस्थापक एवं मुख्य कार्यकारी मनोज लडवा ने ‘मोदी हैज यूनाइटेड इंडिया लाइक नो प्राइम मिनिस्टर इन डिकेड्स' शीर्षक से एक आलेख लिखा है और इसमें कहा है कि मोदी ने भारत को इस तरह एक सूत्र में पिरोया है जितना दशकों में किसी प्रधानमंत्री ने नहीं किया. भारत के आम चुनावों में मोदी की अगुवाई वाली भाजपा को मिली शानदार जीत के बाद ‘टाइम' ने यह आलेख प्रकाशित किया है. आपको बता दें कि देश में 542 लोकसभा सीटों के लिए हुए चुनाव में भाजपा को 303 सीटें मिलीं.  
Video: अमित शाह और PM मोदी की 5 घंटे की मीटिंग में मंत्रालयों पर मंथन